Das mit Diina Feria im Oktober isch absolut da Hammer! I freu mii riesig uf dia paar Täg mit Diar (und natürlich au mit da Sabrina). Wenn i amigs nit grad immer sofort a uhh Freud zeiga, denn kunnt das wohrschiinlich vu däm, dass i in da Regel a so a schöni Mäldig erscht glauba, wenn fascht nüt meh kann dazwüscha koh! Schu dia 3 Wucha bis zu üserem nöchschta Treff sind für mii schu kaiba lang, das isch öppis, won'i zerscht no a paar mol muass üaba: Geduld, Geduld, Geduld. Das isch drum nit immer ganz so eifach für mii, wenn i mii noch Diar sehn und Dii soo vermissa! Jo, i weiss jo schu, Diar goht's jo au nit besser! Nur häsch Du ei grossa Vorteil: wia miar jo feschtgschtellt händ, bisch Du so engaschiert - Du wirsch so brucht - dass Diar dadurch Ziit wohrschiinlich viil besser vergoht und i bin halt schu no sehr viil allai!  Zum Glück gönnt jetz schu bald wieder d'Kürs los, wo miar denn au wieder hälfen, d'Langiziit noch Diar besser könna z'überbrücka! (und wenn denn das nüt hilft, han i jo no so wunderschöni Erinneriga an ds letschta Wuchaend  *seeligs Lächla*!!)